**Sir** je, strogo govoreći, dodatak koji se stavlja ispred imena nositelja određenog priznanja tradicionalno dodjeljenog od strane britanskog monarha. Sama titula je zapravo vitez (određenog reda) dok se sir koristi kao stil u obraćanju. Ekvivalent za ženski spol je *dame* (dama) ili *lady* za vitezovu suprugu.

Dodjeljivanje priznanja, počasti i titula u Ujedinjenom Kraljevstvu ima dugu povijesnu tradiciju, koju su u manjoj mjeri započeli još anglosaksonski kraljevi. Prvi viteški red ustanovio je Edward III 1348. godine i to je bio *Red podvezice*. Od tada je niz britanskih kraljeva osnovalo druge redove od kojih su neki u međuvremenu i iščezli. britanski sistem priznanja je izuzetno složen. Tako jedan pojedinac može biti član viteškog reda, ali istovremeno ne može koristi titulu *sira*. Ujedno između članova različitih redova postoji i određena hijerarhija; tako je, na primjer, vitez ili dama Reda podvezice nadređena većini drugih vitezova.

Tradicionalno, uvođenje u viteški red vrši vladajući britanski monarh, trenutno kraljica Elizabeta II. ali i drugi članovi kraljevske obitelji imaju izvjesne mogućnosti i nadležnosti u specifičnim redovima. Od kraljice, u prosjeku, titulu viteza godišnje dobije oko 2 600 ljudi za izvanrednu hrabrost, dostignuća ili zalaganje u službi Ujedinjenog Kraljevstva.

Korijeni
--------

*Sir* dolazi iz srednjeg francuskog počasnog naslova *sire* (*messire* je 'moj gospodarru'), starofrancuski *sieur*, koji je sažeti oblik od *seigneur* što je značilo 'gospodar'), od latinskog pridjeva *senior* (*stariji*), koji je dao brojne naslove u mnogim europskim jezicima.
Oblik *sir* je prvi put zabilježen u engleskom jeziku 1297. godine, kao počasni naslov za viteza ili barona. Bila je varijacijom oblika *sire* kojeg se već koristilo u engleskom još od oko 1205. kao naslov kojeg se pisalo ispred imena i kojim se označavalo viteštvo. Istim se označavalo i suverena od oko 1225. godine, uz dodatna opća značenja kao "otac, muški roditelj" od oko 1250. godine i "važna starija osoba" iz 1362. godine.

Razno
-----

* Do 17. st. je *sir* također bio svećenićkim naslovom (srodna riječ monsignor, iz francuskog *monseigneur* je i danas u uporabi kod katoličkih prelata). Na islandskom, srodnu riječ *séra* se koristi isključivo kad se oslovljava svećenike uz svećenikovo ime: primjerice, svećenik imena i prezimena Jón Jónsson bi se oslovljavalo *séra Jón*, a referiralo bi se *presturinn séra Jón Jónsson* ("svećenik, *séra* Jón Jónsson").
* *Sir* je naslov koji nose neki organi vlasti. Primjerice, okružni suci u Ujedinjenom Kraljevstvu.
* *Sirrah* je oblik iz 16. vijeka, a iz kojeg se izricala podređenost naslovljenika.
* Neformalni oblici *sirree* i *siree* su oblici koje se koristi samo u govoru radi naglašavanja, uglavnom nakon "da" i "ne".
* Oblik *sir* ne valja miješati sa danas oblikom sire koji je danas isključivo monarški (primjerice, kraljevski), iako oba imaju isti etimološki korijen.
* Sir i raznorazni indijski oblici kao što su *sirjee* (eng. *sir* + ~*jee*, indijski počasni oblik) su uobičajeni u indijskom engleskom, pa čak i u vernakularu. Drugi oblik indijskog nastavka koji se javlja uz oblik *sir* je onaj gdje se *sir* javlja nakon imena, primjerice Gandhi Sir.

Izvori
------

* EtymologyOnLine, etymonline.com